**แผนการพัฒนาคุณภาพทางการศึกษา**

**ปีการศึกษา 2560**



**โรงเรียนบ้านตูแตหรำ**

**สำนักงานเขตพื้นที่การศึกษาประถมศึกษาสตูล**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

**คำนำ**

แผนการยกระดับผลสัมฤทธิ์ผลการประเมินคุณภาพการศึกษา เพื่อการประกันคุณภาพผู้เรียน จัดทำขึ้นเพื่อเป็นแนวทางพัฒนาคุณภาพผลสัมฤทธิ์ผลการประเมินคุณภาพการศึกษา เพื่อการประกันคุณภาพผู้เรียน ชั้นประถมศึกษาปีที่ 3 และชั้นประถมศึกษาปีที่ 6 ให้มีคุณภาพ ซึ่งโรงเรียนบ้านตูแตหรำ ได้จัดทำ การวิเคราะห์สถานภาพ ปัจจัยต่าง ๆ นำมาทำข้อมูลใช้เป็นแนวทางพัฒนาดำเนินการยกระดับผลสัมฤทธิ์ผลการประเมินคุณภาพการศึกษาเพื่อการ ประกันคุณภาพผู้เรียน เพื่อให้บรรลุผลสำเร็จตามที่สำนักงานเขตพื้นที่การศึกษาประถมศึกษาสตูลกำหนด

ขอขอบคุณ คณะครู ทุกท่านที่ร่วมดำเนินการ จัดทำแผนการยกระดับผลสัมฤทธิ์ผลการประเมินคุณภาพการศึกษา เพื่อการ ประกันคุณภาพผู้เรียน ให้สำเร็จลุล่วงไปได้ด้วยดี

ฝ่ายงานวิชาการ

โรงเรียนบ้านตูแตหรำ

**สารบัญ**

|  |  |  |  |
| --- | --- | --- | --- |
|  |  | |  |
| ส่วนที่ 1 |  |  |  |
|  | ข้อมูลทั่วไป |  |  |
|  |  | วิสัยทัศน์ |  |
|  |  | พันธกิจ |  |
|  |  | เป้าประสงค์ |  |
|  |  | ปฏิทินปฏิบัติงาน |  |
| ส่วนที่ 2 | แนวทาพัฒนา |  |  |
|  |  | แนวคิดในการยกระดับผลสัมฤทธิ์ทางการเรียน |  |
|  |  | การวิเคราะห์ผลการประเมินและปัญหาปีการศึกษา 2559  (o net) |  |
|  |  | การวิเคราะห์ผลการประเมินและปัญหาปีการศึกษา 2559 (nt) |  |
|  |  | แผนยกระดับผลสัมฤทธิ์ทางการเรียนปีการศึกษา 2560  (o net,nt) |  |
|  |  |  |  |
|  |  |  |  |
| ส่วนที่ 3 | เป้าหมาย |  |  |
|  |  | เป้าหมายผลสัมฤทธิ์ทางการเรียนปีการศึกษา 2560 (o net,nt) |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**ส่วนที่ 1**

**บทนำ**

**สภาพปัจจุบัน**

**ข้อมูลทั่วไป**

ชื่อโรงเรียน บ้านตูแตหรำ ที่อยู่ หมู่ที่ 12 ตำบลกำแพง อำเภอละงู จังหวัดสตูล สังกัด สำนักงานเขตพื้นที่การศึกษาประถมศึกษาสตูล โทรศัพท์ 089-468-6257 โทรสาร - เปิดสอนระดับชั้น อนุบาลปีที่ 1 ถึงระดับ ชั้นประถมศึกษาปีที่ 6 ผู้บริหารสถานศึกษาชื่อ นายโชคชัย ทิพย์รองพล วุฒิการศึกษา กศ.ม. สาขา การบริหารการศึกษา ดำรงตำแหน่งนี้ที่โรงเรียนตั้งแต่ 16 กันยายน ถึงปัจจุบันเป็นเวลา 12 ปี 7 เดือน

**ประวัติโรงเรียนโดยย่อ**

โรงเรียนบ้านตูแตหรำ สำนักงานเขตพื้นที่การศึกษาประถมศึกษาสตูล กระทรวงศึกษาธิการ ก่อตั้งขึ้นเมื่อ พ.ศ. 2507 หมู่ที่ 12 ตำบลกำแพง อำเภอละงู จังหวัดสตูล ด้วยความร่วมมือของราษฎรที่เห็นความสำคัญของการศึกษา โดยมีนางชูศรี บุญสกุล ได้บริจาคที่ดินให้ 1 แปลง มีเนื้อที่ 6 ไร่ 42 ตารางวา มีนายจือใช้ บุญสกุล บริจาคเงินจำนวน 20,000 บาท สร้างโรงเรียนหลังแรก แบบ ป.01 (พิเศษวาตภัย) โดยตั้งชื่อว่า “โรงเรียนบ้านตูแตหรำ” ดำเนินการสอน เมื่อวันที่ 10 มิถุนายน 2507 มีนักเรียน 30 คน ครู 2 คน ดำเนินการสอนเป็นต้นมา และ พ.ศ. 2518 ได้รับงบประมาณของกรมการปกครอง 135,000 บาท สร้างอาคาร ป.1ก จำนวน 2 ห้องเรียน พร้อมบ้านพักครู 1 หลัง ได้เปิดทำการสอนเมื่อวันที่ 1 กันยายน 2519แทนหลังเก่าที่ชำรุดไม่สามารถซ่อมแซมได้ ส่วนบ้านพักครูชำรุดมากได้ทำการรื้อถอนไปแล้วในขณะนี้ และในปี พ.ศ. 2525 สำนักงานการประถมศึกษา ได้อนุมัติเงินงบประมาณ 276,000 บาท สร้างอาคารเรียน แบบ สปช.102/26 จำนวน 1 หลัง 2 ห้องเรียน ดำเนินการเปิดใช้เมื่อวันที่ 20 พฤษภาคม 2526 และใช้ในการเรียนการสอนเป็นต้นมา

พ.ศ. 2556 ได้รับงบประมาณ ซื้อหนังสือและสื่อการเรียนการสอนเตรียมความพร้อมสู่ประชาคมอาเซียน เป็นเงิน 100,000 บาท

พ.ศ. 2556 ได้รับงบประมาณ ซื้อเครื่องคอมพิวเตอร์โน๊ตบุ๊คและโปรเจคเตอร์เป็นเงิน 50,000 บาท

พ.ศ. 2556 ได้รับงบประมาณ ซื้อครุภัณฑ์การศึกษาเพื่อพัฒนาการเรียนการสอน เป็นเงิน 70,000 บาท

พ.ศ. 2557 ได้รับงบประมาณ ซื้ออุปกรณ์การศึกษาทางไกลผ่านดาวเทียม เป็นเงิน 74,000 บาท

พ.ศ. 2557 ได้รับงบประมาณ การซ่อมแซมระบบไฟฟ้า เป็นเงิน 50,000 บาท

พ.ศ. 2558 ได้รับงบประมาณ จ้างปรับปรุงและซ่อมแซมอาคารเรียนอาคารประกอบโดยวิธีพิเศษ

เป็นเงิน 317,800 บาท

พ.ศ. 2559 ได้รับงบประมาณ ซ่อมแซมประตูและหน้าต่าง และทาสี เป็นเงิน 100,000 บาท

พ.ศ. 2559 ได้รับงบประมาณ ระบบประปาในโรงเรียน เป็นเงิน 42,000 บาท

พ.ศ. 2559 ได้รับงบประมาณ ซ่อมแซมระบบไฟฟ้า เป็นเงิน 764,400 บาท

พ.ศ. 2559 ได้รับงบประมาณ จัดซื้อวัสดุอุปกรณ์เพื่อการเรียนการสอน เป็นเงิน 50,000 บาท

**คำขวัญของโรงเรียน**

เรียนดี กีฬาเด่น เน้นคุณธรรม ก้าวล้ำเทคโนโลยี ชุมชนมีส่วนร่วม

**สีประจำโรงเรียน**

สีแสด

##### อักษรย่อของโรงเรียน

ต.ร.

**จำนวนนักเรียน โรงเรียนบ้านตูแตหรำ ปีการศึกษา 2560**

- จำนวนนักเรียนในโรงเรียนทั้งสิ้น **101** คน จำแนกตามระดับชั้นที่เปิดสอน

|  |  |  |  |  |
| --- | --- | --- | --- | --- |
| **ระดับชั้นเรียน** | **จำนวนห้อง** | **เพศ** | | **รวม** |
| **ชาย** | **หญิง** |
| อ.๑ | 1 | 7 | 5 | 12 |
| อ.๒ | 1 | 5 | 11 | 16 |
| **รวม** | **2** | **12** | **16** | **28** |
| ป.๑ | 1 | 4 | 5 | 9 |
| ป.๒ | 1 | 7 | 8 | 15 |
| ป.๓ | 1 | 4 | 12 | 16 |
| ป.๔ | 1 | 7 | 6 | 13 |
| ป.๕ | 1 | 9 | 1 | 10 |
| ป.๖ | 1 | 3 | 7 | 10 |
| **รวม** | **6** | **34** | **39** | **73** |
| **รวมทั้งหมด** | **11** | **46** | **55** | **101** |

**ข้อมูลข้าราชการครูในปัจจุบัน**

**ข้อมูลครูและบุคลากรข้าราชการครู**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ – ชื่อสกุล** | **ตำแหน่ง** | **วุฒิ** | **วิชา เอก** | **สอนประจำชั้น** |
| 1 | นายโชคชัย ทิพย์รองพล | ผู้อำนวยการ | กศ.ม | การบริหารการศึกษา | - |
| 2 | นางอัญจิมา เอ็มดู | พนักงานราชการ | ศศ.บ | ปฐมวัย | อนุบาล 1-2 |
| 3 | นางมาลัยวรรณ ลัดเลีย | ครู คศ.1 | ค.บ. | คณิตศาสตร์ | ประถมศึกษาปีที่ 1 |
| 4 | นางสาวพิรุณี ขุนแสง | ลูกจ้างชั่วคราว | ศศ.บ | ภาษาและวรรณคดีไทย | ประถมศึกษาปีที่ 2 |
| 5 | นายธีรพงศ์ นาคสง่า | ครู คศ.2 | ค.บ. | ประถมศึกษา | ประถมศึกษาปีที่ 3 |
| 6 | นางสาวนุขนาฏ กฤติยาเมธากลุ | ครู คศ.1 | ศศ.บ | ประถมศึกษา | ประถมศึกษาปีที่ 4 |
| 7 | นางคัดติญา จิเบ็ญจะ | ครู คศ.3 | กศ.บ | การบริหารการศึกษา | ประถมศึกษาปีที่ 5 |
| 8 | นางสาวมาลินี หลีมานัน | ครู คศ.1 | ค.บ. | ภาษาอังกฤษ | ประถมศึกษาปีที่ 6 |
| 9 | นางฮาสาน๊ะ จิเหม | พนักงานราชการ | ศษ.ม | การบริหารการศึกษาอิสลาม | อิสลามศึกษา |
| 10 | นายบาฮารูดีน ยาโงะ | พนักงานราชการ | ค.บ. | อุตสาหกรรมศิลป์ | สอนคอมพิวเตอรฺ |
| 11 | นางสาววิละยา เหมรา | ลูกจ้างชั่วคราว | วท.บ | เทคโนโลยีการจัดการทรัพยากรทะเล | เจ้าหน้าที่ธุรการ |
| 12 | นายประจญ หลงหา | ช่างปูน 4 | ม.6 |  | - |

**วิสัยทัศน์**

สำนักงานคณะกรรมการการศึกษาขั้นพื้นฐาน เป็นองค์กรหลักขับเคลื่อนคุณภาพการศึกษาขั้นพื้นฐานของประเทศไทยสู่มาตรฐานสากลภายในปี 2563 บนพื้นฐานของความเป็นไทย รวมทั้งลดช่องว่างของคุณภาพ และลดความเสี่ยงจากการออกกลางคันโดยระบบดูแลช่วยเหลือนักเรียนที่เข้มแข็ง

**พันธกิจ**

พัฒนาส่งเสริมและสนับสนุนการจัดการศึกษาให้ประชากรวัยเรียนทุกคนได้รับการศึกษาอย่างมีคุณภาพ โดยเน้นการพัฒนาผู้เรียนเป็นสำคัญเพื่อให้ผู้เรียนมีความรู้ มีคุณธรรม จริยธรรม มีความเป็นไทย และห่างไกลยาเสพติด มีความสามารถตามมาตรฐานการศึกษาขั้นพื้นฐาน และการพัฒนาสู่คุณภาพระดับสากล ด้วยการบริหารจัดการแบบมีส่วนร่วม และกระจายอำนาจตามหลักธรรมาภิบาล

**เป้าประสงค์**

1. ผู้เรียนทุกคนมีคุณภาพตามมาตรฐานการศึกษาขั้นพื้นฐาน และพัฒนาสู่ความเป็นเลิศ

2. ประชากรวัยเรียนทุกคนได้รับโอกาสในการศึกษาขั้นพื้นฐาน ตั้งแต่อนุบาลจนจบการศึกษาขั้นพื้นฐาน อย่างมีคุณภาพ ทั่วถึงและเสมอภาค

3. ครูและบุคลากรทางการศึกษาสามารถปฏิบัติงานได้อย่างมีประสิทธิภาพเต็มตามศักยภาพ

4. สำนักงานเขตพื้นที่การศึกษาและสถานศึกษามีความเข้มแข็ง ตามหลักธรรมาภิบาล และเป็นกลไกขับเคลื่อนการศึกษาขั้นพื้นฐานสู่คุณภาพระดับมาตรฐานสากล

5. สำนักงานคณะกรรมการการศึกษาขั้นพื้นฐานส่วนกลาง ลดบทบาทและกระจายอำนาจ สู่สำนักงานเขตพื้นที่การศึกษา รวมทั้งบูรณาการการทำงานภายในสำนักต่างๆ

6. เขตพัฒนาพิเศษเฉพาะกิจจังหวัดชายแดนภาคใต้ ได้รับการพัฒนาคุณภาพ ครูและบุคลากรมีความปลอดภัยและมั่นคง

**ผลผลิต**

1. ผู้จบการศึกษาก่อนประถมศึกษา

2. ผู้จบการศึกษาภาคบังคับ

**กลยุทธ์**

กลยุทธ์ที่ 1

- พัฒนาคุณภาพและมาตราฐานการศึกษาทุกระดับตามหลักสูตร และส่งเสริมความสามารถด้านเทคโนโลยีเพื่อเป็นเครื่องมือในการเรียนรู้

กลยุทธ์ที่ 2

- ปลูกฝังคุณธรรม จริยธรรม ความสำนึกในความเป็นชาติไทย และวิถีชีวิตตามหลักปรัชญาเศรษฐกิจพอเพียง มีความรับผิดขอบต่อสังคมและสิ่งแวดล้อม และห่างไกลยาเสพติด

กลยุทธ์ที่ 3

- ขยายโอกาสทางการศึกษาให้ทั่วถึงครอบคลุมผู้เรียนให้ได้รับโอกาสในการพัฒนาเต็มตามศักยภาพ และลดความเสี่ยงจากการออกกลางคันโดยระบบดูแลช่วยเหลือนักเรียนที่เข้มแข็ง

กลยุทธ์ที่ 4

- พัฒนาครูและบุคลากรทางการศึกษาทั้งระบบให้สามารถจัดการเรียนการสอนได้อย่างมีคุณภาพ

กลยุทธ์ที่ 5

- พัฒนาประสิทธิภาพการบริหารจัดการศึกษาตามแนวทางการกระจายอำนาจทางการศึกษา หลักธรรมาภิบาล เน้นการมีส่วนร่วมจากทุกภาคส่วนและความร่วมมือกับองค์กรส่วนท้องถิ่น เพื่อส่งเสริมและสนับสนุนการจัดการศึกษา

กลยุทธ์ที่ 6

- จัดการศึกษาเพื่อเสริมสร้างสันติสุขในเขตพัฒนาพิเศษเฉพาะกิจจังหวัดชายแดนภาคใต้

**จุดเน้นการดำเนินงาน**

1. นักเรียนมีผลสัมฤทธิ์ทางการเรียนกลุ่มสาระการเรียนรู้หลักเพิ่มขึ้น โดยผลการทดสอบระดับชาติ (O-NET) เพิ่มขึ้นอย่างน้อยร้อยละ 3

2. เด็กปฐมวัยทุกคน ได้รับการเตรียมความพร้อมด้านร่างกาย อารมณ์ สังคม และสติปัญญา ตามหลักสูตรการศึกษาปฐมวัยอย่างมีคุณภาพ

3. นักเรียนชั้นประถมศึกษาปีที่ 3 ทุกคน อ่านออก เขียนได้ คิดเลขเป็น นักเรียนชั้นประถมศึกษาปีที่ 6 ทุกคนอ่านคล่อง เขียนคล่อง คิดเลขคล่อง และมีทักษะการคิดขั้นพื้นฐาน

4. นักเรียนทุกคนมีความเป็นไทย มีจิตสาธารณะและความรับผิดชอบต่อสิ่งแวดล้อม และอยู่อย่างพอเพียง

5. นักเรียน ครู และบุคลากรทางการศึกษาทุกคน มีความพร้อมเข้าสู่ประชาคมอาเซียน มีภูมิคุ้มกันต่อการเปลี่ยนแปลงในสังคมพหุวัฒนธรรม

7. นักเรียน ครู และบุคลากรทางการศึกษาทุกคน สถานศึกษาทุกแห่ง ในเขตพัฒนาพิเศษเฉพาะกิจจังหวัดชายแดนภาคใต้

8. ประชากรวัยเรียนทุกคนมีโอกาสเข้าถึงบริการทางการศึกษา ด้วยทางเลือกที่หลากหลาย เพื่อลดอัตราเด็กตกหล่น ออกกลางคัน ส่งเสริมการศึกษาต่อหรือประกอบอาชีพ

9. สถานศึกษาทุกแห่งได้รับการพัฒนาอย่างเต็มศักยภาพ มีระบบประกันคุณภาพภายใน ที่เข้มแข็ง และได้รับการรับรองจากการประเมินคุณภาพภายนอก

10. สำนักงานเขตพื้นที่การศึกษาทุกแห่ง มีคุณภาพตามมาตรฐานของสำนักงานเขตพื้นที่การศึกษา

**ทิศทางของสำนักงานเขตพื้นที่การศึกษาสตูล**

**วิสัยทัศน์**

สำนักงานเขตพื้นที่การศึกษาสตูล จัด ส่งเสริม และสนับสนุนการจัดการศึกษาขั้นพื้นฐานให้ทั่วถึง พัฒนาคุณภาพให้ได้มาตรฐานการศึกษาขั้นพื้นฐาน บริหารจัดการโดยหลักธรรมาภิบาลและสอดคล้องกับวิถีอัตลักษณ์ท้องถิ่น

**กลยุทธ์**

**กลยุทธ์ที่ 1**

- พัฒนาคุณภาพและมาตราฐานการศึกษาทุกระดับตามหลักสูตร และส่งเสริมความสามารถด้านเทคโนโลยีเพื่อเป็นเครื่องมือในการเรียนรู้

**กลยุทธ์ที่ 2**

- ปลูกฝังคุณธรรม จริยธรรม ความสำนึกในความเป็นชาติไทย และวิถีชีวิตตามหลักปรัชญาเศรษฐกิจพอเพียง มีความรับผิดขอบต่อสังคมและสิ่งแวดล้อม และห่างไกลยาเสพติด

**กลยุทธ์ที่ 3**

- ขยายโอกาสทางการศึกษาให้ทั่วถึงครอบคลุมผู้เรียนให้ได้รับโอกาสในการพัฒนาเต็มตามศักยภาพ และลดความเสี่ยงจากการออกกลางคันโดยระบบดูแลช่วยเหลือนักเรียนที่เข้มแข็ง

**กลยุทธ์ที่ 4**

- พัฒนาครูและบุคลากรทางการศึกษาทั้งระบบให้สามารถจัดการเรียนการสอนได้อย่างมีคุณภาพ

**กลยุทธ์ที่ 5**

- พัฒนาประสิทธิภาพการบริหารจัดการศึกษาตามแนวทางการกระจายอำนาจทางการศึกษา หลักธรรมาภิบาล เน้นการมีส่วนร่วมจากทุกภาคส่วนและความร่วมมือกับองค์กรส่วนท้องถิ่น เพื่อส่งเสริมและสนับสนุนการจัดการศึกษา

**กลยุทธ์ที่ 6**

- จัดการศึกษาเพื่อเสริมสร้างสันติสุขในเขตพัฒนาพิเศษเฉพาะกิจจังหวัดชายแดนภาคใต้

**พันธกิจ**

1. จัดส่งเสริม สนับสนุนการจัดการศึกษาให้ทั่วถึง
2. ขยายโอกาสทางการศึกษาให้ประชากรวัยเรียนทุกคน
3. ยกระดับคุณภาพการศึกษาให้ได้มาตรฐานการศึกษาขั้นพื้นฐาน
4. บริหารจัดการโดยยึดหลักธรรมาภิบาล
5. จัดการศึกษาให้สอดคล้องกับวิถีอัตลักษณ์ของท้องถิ่น

**ทิศทางของโรงเรียนบ้านตูแตหรำ**

## วิสัยทัศน์

โรงเรียนบ้านตูแตหรำ จัดการศึกษามีคุณภาพได้มาตรฐาน บริหารจัดการแบบมีส่วนร่วม สอดคล้องกับบริบทและวิถีชีวิตของชุมชน

## พันธกิจ

1. จัดการศึกษาอย่างทั่วถึง

2. ยกระดับคุณภาพการศึกษาให้ได้มาตรฐานการศึกษาขั้นพื้นฐาน

1. บริหารจัดการแบบมีส่วนร่วม
2. จัดการศึกษาให้สอดคล้องกับบริบทและวิถีชีวิตในชุมชน

## เป้าประสงค์

1. ประชากรในวันการศึกษาขั้นพื้นฐานทุกคนได้รับบริการทางการศึกษาตามสิทธิอย่างทั่วถึงเท่าเทียมและต่อเนื่อง
2. ผู้เรียนทุกคนได้รับการพัฒนาเต็มศักยภาพผ่านการจัดการเรียนรู้และสื่อเทคโนโลยีโดยเน้นคุณธรรมนำความรู้
3. สถานศึกษามีการบริหารจัดการผ่านเกณฑ์มาตรฐาน
4. ชุมชนเข้ามามีส่วนร่วมในการจัดการศึกษาอย่างต่อเนื่อง

**อัตลักษณ์ของสถานศึกษา**

โรงเรียนบ้านตูแตหรำเป็นสถานศึกษา ที่ผู้เรียนมี และสามารถนำความรู้ด้านเทคโนโลยีไปใช้ประโยชน์ได้

**เอกลักษณ์ของสถานศึกษา** ก้าวล้ำเทคโนโลยี

## ปฏิทินการปฏิบัติงานประจำปีการศึกษางบประมาณ 2560 (Time Frame)

**ระยะที่ 1 ภาคเรียนที่ 1 ปีการศึกษา 2560 (พฤษภาคม** 2560 – ตุลาคม 2560**)**

| DATE (วันที่) | SUBJECT(รายละเอียดกิจกรรม) | ผู้รับผิดชอบ | REMARK หมายเหตุ |
| --- | --- | --- | --- |
| 10-12 พฤษภาคม 2560 | วิเคราะห์ผลสัมฤทธิ์ทางการเรียน การทดสอบ O-NET และ NT ปีการศึกษา 2559 และข้อสอบกลาง | งานวิชาการโรงเรียน |  |
| 12 พฤษภาคม 2560 | ประชุมจัดทำแผนยกระดับผลสัมฤทธิ์ทางการเรียน ปีการศึกษา 2560 | งานวิชาการโรงเรียน |  |
| 15 พ.ค.-30 ก.ย.2560 | ดำเนินการตามแผนยกระดับผลสัมฤทธิ์ทางการเรียน ปีการศึกษา 2560  1.วิเคราะห์นักเรียนเป็นรายบุคคล  2.จัดทำแนวทางพัฒนานักเรียนเป็นรายบุคคล(สำหรับเด็กปกติ)  3.จัดทำแผนการจัดการเรียนรู้/แผนIEP(สำหรับนักเรียนที่มีความต้องการพิเศษ)  4.จัดกิจกรรมสอนซ่อมและเสริมให้กับนักเรียน  5.ให้นักเรียนได้ฝึกทำข้อสอบตามแนวของ สทศ.  6.พัฒนาครูให้มีความรู้และทักษะการออกข้อสอบตามแนวของ สทศ.  7.สอนแบบTeam Teaching  8.จัดแบ่งนักเรียนเป็นสองกลุ่มคือกลุ่มซ่อมและเสริม | งานวิชาการโรงเรียนและบุคลากรทุกคน |  |
| 1-10 ตุลาคม 2560 | วัดและประเมินผลครั้งที่ 1 | งานวิชาการโรงเรียน |  |

**ระยะที่ 2 ภาคเรียนที่ 2 ปีการศึกษา 2560** (พฤศจิกายน 2560 – มีนาคม 2561**)**

| DATE (วันที่) | SUBJECT(รายละเอียดกิจกรรม) | ผู้รับผิดชอบ | REMARK หมายเหตุ |
| --- | --- | --- | --- |
| 1 พฤศจิกายน 2560  ถึงวันสอบจริง | ประชาสัมพันธ์ความสำคัญของการสอบ NT,O-NET,ข้อสอบกลาง ทุกสัปดาห์ | งานวิชาการโรงเรียน |  |
| 1 พฤศจิกายน 2560  ถึงวันสอบจริง | ประกาศ/ป้าย นับเวลาถอยหลัง Count Down ทุกวัน | งานวิชาการโรงเรียน |  |
| 1 พฤศจิกายน 2560  ถึงวันสอบจริง | จัดกิจกรรม Tutor ให้ต่อเนื่องก่อนถึงวันสอบจริง | งานวิชาการโรงเรียน |  |
| 6 พฤศจิกายน 2560-  15 มกราคม 2561 | จัดกิจกรรมค่ายวิชาการเพื่อยกระดับผลสัมฤทธิ์ทางการเรียนโดยใช้กลุ่มเครือข่ายโรงเรียน | งานวิชาการโรงเรียน |  |
| 25 ธันวาคม 2560 | นำข้อสอบ PRE-NT/O-NET ,ข้อสอบกลาง  มาให้นักเรียนทดลองทำ | งานวิชาการโรงเรียน |  |
| 26 ธันวาคม 2560 | จัดสอบเสมือนจริง (ในโรงเรียนของตนเอง) โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป.สตูล | งานวิชาการโรงเรียน |  |
| 27 ธันวาคม 2560 | นำผลการทดสอบเสมือนจริงมาวิเคราะห์ | งานวิชาการโรงเรียน |  |
| 28-29 ธันวาคม 2560 | นำผลการวิเคราะห์ของการทดสอบเสมือนจริงมาเป็นแนวทางในการเตรียมความพร้อมของนักเรียนก่อนสอบ NT,O-NET ,ข้อสอบกลาง จริง | งานวิชาการโรงเรียน |  |
| กุมภาพันธ์ 2561  กุมภาพันธ์ 2561 | ป.6 สอบ O-NET จริง  ป.3 สอบ NT จริง  ป.5, ม.2 สอบ ข้อสอบกลาง จริง | คณะกรรมการที่ได้รับการแต่งตั้ง/งานวิชาการโรงเรียน |  |
| 31 มีนาคม 2561 | สรุปผลและรายงานผลการดำเนินการ | งานวิชาการโรงเรียน |  |

**ส่วนที่ 2**

**แนวคิดและแนวทางการพัฒนา**

**แนวคิดในการยกระดับผลสัมฤทธิ์ทางการเรียน**

ในการกำหนดแนวคิดในการยกระดับผลสัมฤทธิ์ทางการเรียน ในครั้งนี้ โรงเรียนบ้านตูแตหรำ ได้นำแนวคิดของสำนักงานเขตพื้นที่การศึกษาประถมศึกษาสตูล กำหนด Model ในการยกระดับคุณภาพการศึกษา โดยตั้งเกณฑ์โรงเรียนจะต้องมีผลการทดสอบ Ordinary National Education Test (O-net) National Test (Nt) เพิ่มขึ้นร้อยละ 5 ในทุกรายวิชา โดยกำหนดแนวทางการดำเนินงาน ดังนี้

กำหนดแนวการดำเนินงานเป็น 12 ขั้นตอน ดังนี้

1. จัดทำ/ปรับโครงการยกผลสัมฤทธิ์ทางการเรียนให้ครอบคลุมทุกกิจกรรมที่กำหนด   
2. เมื่อวางแผนการสอนตามมาตรฐานและตัวชี้วัดแล้ว ให้โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3 และ ป.6

3. วางแผนการสอนชั้น ป. 3 และป.6 ให้จบ และครบทุกกลุ่มสาระการเรียนรู้ ภายในวันที่ 25 มกราคม พ.ศ. 2561  
 4. นำคลังคำศัพท์ภาษาไทย ภาษาอังกฤษ ซึ่งเป็นคลังคำศัพท์ที่ได้รับจาก สพป สตูลใช้เป็นกรอบในการสร้างข้อสอบโอเน็ต ของ สทศ.ไปใช้สอนติวนักเรียนให้ครบทุกคำ (โดยเฉพาะภาษาอังกฤษให้อ่านออก และบอกความหมายได้ โดยสอน ให้นักเรียนจำให้ได้มากที่สุดตามศักยภาพของนักเรียนแต่ละคน)  
 5. จัดกิจกรรม Tutor ตามแนวข้อสอบของ สทศ. ในชั้น หรือ กำหนดกิจกรรม วันเวลาให้ชัดเจน  
 6. ครูผู้รับผิดชอบในโรงเรียนทุกคนร่วมกันวิเคราะห์ข้อสอบตามแนวข้อสอบของ สทศ.

7. นำแนวข้อสอบ NT/O-NET/. ไปใช้ Tutor ในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ)  
 8. จัดกิจกรรม Tutor ให้ต่อเนื่องก่อนถึงวันสอบจริง (O-NET / NT สอบ เดือนกุมภาพันธ์ พ.ศ.2561)

9. จัดสอบเสมือนจริง (ในโรงเรียนของตนเอง) โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป. ซึ่งจัดทำขึ้นตามแนวข้อสอบของ สทศ. บันทึกผลการสอบ ตรวจคำตอบ และวิเคราะห์ผลการทดสอบเพื่อปรับปรุงแก้ไขนักเรียนก่อนวันสอบจริง

10. จัดกิจกรรมเสริมแรงทางบวก (จัดอาหารว่างน้ำหวาน ขนมช่วงพักสอบ) สร้างบรรยากาศผ่อนคลาย ทำสมาธิก่อนเวลาสอบ  
 11. ประชาสัมพันธ์ความสำคัญของการสอบ NT,O-NET ทุกสัปดาห์  
 12. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง

**การวิเคราะห์ผลการประเมินคุณภาพนักเรียน ประจำปีการศึกษา 2559**

ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา 2559 โรงเรียนบ้านตูแตหรำ ปรากฏผลดังนี้

**เปรียบเทียบผลการทดสอบระดับชาติ ชั้นประถมศึกษาปีที่ ๖ (O-NET) ปีการศึกษา ๒๕๕๘-๒๕๕๙**

|  |  |  |  |
| --- | --- | --- | --- |
| สาระการเรียนรู้ | ปีการศึกษา ๒๕๕๘ | ปีการศึกษา ๒๕๕๙ | ร้อยละของผลต่างระหว่างปีการศึกษา |
| ภาษาไทย | 52.50 | 54.60 | 2.10 |
| คณิตศาสตร์ | 49.29 | 47.92 | -1.37 |
| วิทยาศาสตร์ | 49.46 | 48.42 | -1.04 |
| สังคมศึกษา ฯ | 60.00 | 52.92 | -7.08 |
| ภาษาอังกฤษ | 49.29 | 39.79 | -9.5 |
| รวมเฉลี่ย ๕ กลุ่มสาระ | 52.11 | 48.73 | -3.38 |

**ผลการวิเคราะห์สาเหตุของปัญหาวิเคราะห์โดยครูผู้สอน**

กลุ่มสาระวิชาภาษาไทย ป.6 (ครูพิรุณี ขุนแสง)

1. นักเรียนไม่สามารถตีความคำประพันธ์ประเภทร้อยกรองได้

2. นักเรียนขาดทักษะในการฟัง การดู และการพูด

3. นักเรียนไม่สามารถนำความรู้เรื่องหลักภาษาและการใช้ภาษามาประยุกต์ใช้ได้

4.นักเรียนขาดทักษะในเรื่องของกระบวนการคิด

5.นักเรียนไม่ให้ความสำคัญของการทดสอบ

6.ครูไม่ได้พัฒนาตามตัวชี้วัดที่นักเรียนบกพร่อง

กลุ่มสาระคณิตศาสตร์ ป.6 (ครูมาลัยวรรณ ลัดเลีย)

1. นักเรียนจำหน่วยและเปรียบเทียบหน่วยไม่ได้

2. นักเรียนยังสับสนในการวิเคราะห์ความน่าจะเป็น

3. นักเรียนขาดการฝึกฝนทักษะกระบวนการคณิตศาสตร์

4. นักเรียนขาดพื้นฐานการคิดคำนวณ

กลุ่มสาระวิทยาศาสตร์ ป.6 (ครูคัดติญา จิเบ็ญจะ)

1. นักเรียนยังขาดทักษะกระบวนการคิดวิเคราะห์

2. นักเรียนยังขาดการทบทวนบทเรียน

กลุ่มสาระภาษาอังกฤษ ป.6 (ครูมาลินี หลีมานัน)

1. นักเรียนไม่สามารถสื่อสารได้ถูกต้อง

2. นักเรียนไม่สามารถตีความจากเรื่องที่อ่านได้

3. นักเรียนไม่ท่องจำคำศัพท์

4. นักเรียนไม่รู้ความหมายของคำศัพท์

5.วิชาภาษาอังกฤษสอบเป็นวิชาสุดท้ายทำให้นักเรียนเร่งรีบในการทำและไม่วิเคราะห์ข้อสอบ

กลุ่มสาระสังคมศึกษา ป.6 (ครูพงษ์ศักดิ์ เอ็มดู)

1. เด็กยังขาดทักษะการคิดวิเคราะห์

2. เด็กมีปัญหาด้านการอ่าน

3. นักเรียนไม่ตั้งใจทำข้อสอบ

4.ครูไม่ได้เน้นย้ำในมาครฐานที่นักเรียนได้คะแนนต่ำ

ตารางเปรียบเทียบ ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3

**เปรียบเทียบผลการทดสอบระดับชาติ ชั้นประถมศึกษาปีที่ ๓ (NT) ปีการศึกษา ๒๕๕๘-๒๕๕๙**

|  |  |  |  |
| --- | --- | --- | --- |
| ความสามารถ | ปีการศึกษา ๒๕๕๘ | ปีการศึกษา ๒๕๕๙ | ร้อยละของผลต่างระหว่างปีการศึกษา |
| ด้านภาษา | 42.00 | 48.57 | 6.57 |
| ด้านคำนวณ | 46.00 | 38.44 | -7.56 |
| ด้านเหตุผล | 47.71 | 47.53 | -0.18 |
| รวมความสามารถทั้ง ๓ ด้าน | 45.24 | 44.85 | -0.39 |

**ผลการวิเคราะห์สาเหตุของปัญหาวิเคราะห์โดยครูผู้สอน**

**ด้านภาษา**

1. ต้องเน้นในเรื่องความหมายของคำที่ผ่านมานักเรียนยังไม่มีพจนานุกรมเป็นของตัวเอง และจะเน้นให้นักเรียนฝึกแต่งประโยคมากกว่าเดิม
2. ผู้สอนจะเน้นย้ำการสอนการคาดคะเนให้มากขึ้นเพื่อฝึกทักษะนักเรียน
3. ฝึกให้นักเรียนได้แสดงความคิดเห็น

**ด้านคำนวณ**

ผู้สอนไม่ได้เน้นย้ำและให้แบบฝึกน้อยเกินไป

**ด้านเหตุผล**

ผู้สอนยังไม่เน้นการสอนการแก้ปัญหา ในสถานการณ์ต่างๆ

**การวิเคราะห์ผลการประเมินคุณภาพนักเรียน**

การวิเคราะห์ผลการประเมินคุณภาพนักเรียน ประจำปีการศึกษา 2559 เพื่อจัดทำแผนยกระดับผลสัมฤทธิ์ทางการเรียน**ปีการศึกษา 2560** มีรายละเอียดดังนี้

**แนวทาง/วิธีการพัฒนา/ยกระดับผลสัมฤทธิ์ทางการเรียนตามกลุ่มสาระการเรียนรู้**

1. เปรียบเทียบค่าคะแนนเฉลี่ยร้อยละของผลการทดสอบ O-NET ชั้นประถมศึกษาปีที่ 6 ระดับโรงเรียน

**แผนยกระดับผลสัมฤทธิ์ทางการเรียนรู้ ปีการศึกษา 2560**

1. แผนงานหรือโครงการในการยกระดับคุณภาพ O-NET NT ในปีการศึกษา 2560

| **แผนงาน/โครงงาน** | **กิจกรรมที่ดำเนินการ** | **กลุ่มสาระการเรียนรู้/**  **ความสามรถด้าน** | **กลุ่มเป้าหมาย**  **(จำนวนคน)** | | **ผู้รับผิดชอบ** |
| --- | --- | --- | --- | --- | --- |
| **กลุ่มสาระการเรียนรู้ภาษาไทย** | | | | | |
| ชั้นประถมศึกษาปีที่ 3 | | | | | |
| โครงการยกระดับผลสัมฤทธิ์ทางการเรียน | กิจกรรมการอ่าน มีรายละเอียดการดำเนินดังนี้  1. ฝึกอ่านคำและเขียนทุกวัน  2. ฝึกตอบคำถามสั้นๆจากเรื่องที่อ่าน  3. ฝึกคาดคะเนหรือเดาเหตุการณ์ที่จะเกิด  4. ฝึกดูภาพ หรือสัญลักษณ์ต่างๆ  5. ฝึกจับใจความสำคัญสั้นๆจากเรื่องที่อ่าน  6.ท่องจำบทอาขยาน  7.ฝึกทำข้อสอบเสมือนจริง | ภาษาไทย  - ด้านภาษา | 16 คน | ครูธีรพงศ์ นาคสง่า | |
| ชั้นประถมศึกษาปีที่ 6 | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาทักษะการอ่าน  1. ฝึกอ่านให้คล่อง  2. จัดกิจกรรมส่งเสริมรักการอ่าน  3. ฝึกอ่านคิดวิเคราะห์  4. กิจกรรมซ่อม – เสริม  5. กิจกรรมค่ายทักษะภาษาไทย  6.ฝึกทำข้อสอบเสมือนจริง | ภาษาไทย  - การอ่าน | 10 คน | | ครูมาลินี หลีมานัน |
| กลุ่มสาระการเรียนรู้คณิตศาสตร์ | | | | | |
| ชั้นประถมศึกษาปีที่ 3 | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาผู้เรียนด้านคิดคำนวณ  มีรายละเอียดดำเนินดังนี้  1. ฝึกทำกิจกรรมการบวก ลบ คูณ หาร เป็นประจำทุกวัน (คิดเลขเร็ว)  2. ฝึกทำกิจกรรมการอ่านเวลา การบอกจำนวน  3. ฝึกการวิเคราะห์เปรียบเทียบการหาค่าต่างๆ ทางคณิตศาสตร์ให้มากขึ้น  4. ฝึกทำข้อสอบเสมือนจริง | คณิตศาสตร์    - ด้านคิดคำนวณ | 16 คน | ครูธีรพงศ์ | |
| **ชั้นประถมศึกษาปีที่ 6** | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาผู้เรียนด้านคิดคำนวณ  มีรายละเอียดดำเนินดังนี้  1. ท่องแม่สูตรคูณก่อนเรียนทุกครั้ง  2. กิจกรรมคณิตศาสตร์คิดสนุก  3. ฝึกโจทย์และตอบคำถาม  4. ทำแบบสรุปเรื่องที่เรียน  5. ทำแบบฝึกคณิตคิดเร็ว  6.จัดแข่งขันคิดเลขเร็วและโจทย์ปัญหา  7. ฝึกทำข้อสอบเสมือนจริง | คณิตศาสตร์ | 10 | ครูมาลัยวรรณ | |
| กลุ่มสาระการเรียนรู้วิทยาศาสตร์ | | | | | |
| ชั้นประถมศึกษาปีที่ 3 | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาผู้เรียนด้านเหตุผลมีรายละเอียดดำเนินดังนี้  1. จัดทำการทดลองในคาบเรียนให้มาก  2. จัดการเรียนแบบใช้เทคโนโลยีมากขึ้น  3. จัดติวข้อสอบ NT  4. จัดทำโครงงานวิทยาศาสตร์  5. เน้นข้อสอบการคิดวิเคราะห์ | วิทยาศาสตร์  - ด้านเหตุผล | 16 คน | ครูธีรพงศ์ | |
| ชั้นประถมศึกษาปีที่ 6 | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาผู้เรียนวิทยาศาสตร์  มีรายละเอียดดำเนินดังนี้  1. จัดทำแผนผังความคิดหลังเรียนจบ  2. ทำชุดฝึกทักษะ  3. ทำแบบฝึกหัดทบทวน สรุปเรื่องเรียน ทดลอง  4. ฝึกทำข้อสอบเสมือนจริง | วิทยาศาสตร์ | 10 คน | ครูคัดติญา | |
| กลุ่มสาระการเรียนรู้ภาษาต่างประเทศ | | | | | |
| ชั้นประถมศึกษาปีที่ 6 | | | | | |
| โครงการยกระดับผลสัมฤทธิ์ทางการเรียน | กิจกรรมพัฒนาผู้เรียน ด้านภาษาการสื่อสาร วัฒนธรรม และสัมพันธ์กับชุมชนและโลกมีรายละเอียดดังนี้  1. ท่องจำคำศัพท์วันละ 3 คำ  2. ติวนักเรียนโดยแบ่งกลุ่มซ่อม และเสริม  3.จัดทำแบบฝึกการอ่านเรื่องสั้น  4.วิเคราะห์แนวข้อสอบo-net 60  5.จัดกิจกรรมแข่งขันทักษะภาษาอังกฤษ | ภาษาต่าง  ประเทศ | 10 คน | ครูมาลินี | |

**ส่วนที่ 3**

**เป้าหมายเพื่อยกระดับผลสัมฤทธิ์ทางการเรียน**

1. เป้าหมายผลสัมฤทธิ์ทางการเรียนของโรงเรียนบ้านตูแตหรำ ในปีการศึกษา 2560 ได้ตั้งเป้าหมาย **ผลทดสอบ O-net** ไว้ดังนี้ เพื่อเป็นเป้าหมายของการดำเนินกิจกรรมตามโครงการ

**ประถมศึกษาปีที่ 6**

|  |  |  |  |
| --- | --- | --- | --- |
| สาระการเรียนรู้ | ปีการศึกษา ๒๕๕๙ | เป้าหมายปีการศึกษา ๒๕๖๐ เพิ่มขึ้นร้อยละ 3 | ผู้รับผิดชอบ |
| ภาษาไทย | 54.60 | 56.24 | ครูพิรุณี ขุนแสง |
| คณิตศาสตร์ | 47.92 | 49.36 | ครูมาลัยวรรณ ลัดเลีย |
| วิทยาศาสตร์ | 48.42 | 49.87 | ครูคัดติญา จิเบ็ญจะ |
| ภาษาอังกฤษ | 39.79 | 40.98 | ครูมาลินี หลีมานัน |
| เฉลี่ยรวม | 47.68 | 49.11 |  |

2. เป้าหมายผลสัมฤทธิ์ทางการเรียนของโรงเรียนบ้านตูแตหรำ ในปีการศึกษา 2560 ได้ตั้งเป้าหมาย **ผลทดสอบ NT** ไว้ดังนี้ เพื่อเป็นเป้าหมายของการดำเนินกิจกรรมตามโครงการ

**ประถมศึกษาปีที่ 3**

|  |  |  |  |
| --- | --- | --- | --- |
| ความสามารถ | ปีการศึกษา ๒๕๕๙ | เป้าหมายปีการศึกษา ๒๕๖๐ เพิ่มขึ้นร้อยละ 5 | ผู้รับผิดชอบ |
| ด้านภาษา | 48.57 | 50.99 | ครูธีรพงศ์ นาคสง่า |
| ด้านคำนวณ | 38.44 | 40.36 | ครูธีรพงศ์ นาคสง่า |
| ด้านเหตุผล | 47.53 | 49.91 | ครูธีรพงศ์ นาคสง่า |
| รวมความสามารถทั้ง ๓ ด้าน | 44.85 | 47.10 | ครูธีรพงศ์ นาคสง่า |